Allerhejst stadfæstede Statuter 


for 


„Kong Christian den Tiendes Frihedsmedaille.* 


Amalienborg, den 9. Marts 1946. 


SATUTEH 


for 


Den af Os under Dags Dato indstiftede Frihedsmedaille. 


1. Til Ihukommelse af den 5. Maj 1945, den Dag, da Danmark blev befriet for 
den tyske Militeermagts Aag, og for at belønne saadanne Personer, som 1 Udlandet under 
Bessttelsesaarene og ved Befrielsen gjorde en særlig Indsats for Danmarks Sag, har Vi 
indstiftet en Medaille, som benævnes »Kong Christian den Tiendes Frihedsmedaille«. 


2. Medaillen præges i Sølv og bærer paa Adversen: den kongelige Stifter 
Hans Majestæt Kong Christian den Tiendes Billede med Omskrift »CHRISTIANUS X — 
REX DANIA og paa Reversen: en Egekrans med Indskrift: »PRO DANIA 1940—45«. 
Foroven anbringes en Kongekrone med en Bereosken. 


3. Medaillen. skal bæres paa venstre Side af Brystet i et rødt Baand med hvid 
Stribe til venstre for Dannebrogordenens Ridderkors og Dannebrogsmendenes Hæderstegn 
som andre danske Hæderstegn. 


4, Tildelingen af Medaillen sker ved kongelig Resolution efter Udenrigsmini- 
sterens Indstilling og foregaar 5. Maj 1946, den forste Aarsdag for Danmarks Befrielse. 
Hvor særlige Omstændigheder taler herfor, vil den dog undtagelsesvis kunne tildeles 
paa en senere Dato. 


5. Medaillen skal kunne tildeles Personer af fremmed Nationalitet, Mænd eller 
Kvinder, som under Besættelsesaarene har gjort en særlig Indsats for Danmarks Sag 
ved at udbrede Kendskab til det danske Folks nationale Indstilling, ved at yde Hjælp 
med Raad og Daad i det danske Folks Frihedskamp, ved at tage sig af danske Frivillige, 
danske Sømænd og danske Flygtninge, ved at organisere Hjælpearbejde til Fordel for 
Danske, da Forsyningerne af vigtige Fornødenheder begyndte at svigte, eller ved at stille 
deres Arbejdskraft til Raadighed for danske Gesandtskaber og Konsulater, samt saadanne 
som, da Befrielsens Time kom, gjorde sig særlig fortjent ved deres Indsats for Danmark. 

Medaillen skal endvidere kunne tildeles danske Statsborgere, Mænd eller Kvinder, 
bosatte i Udlandet, som under Besættelsesaarene var særlig virksomme for Organisationen 
af Kampen for det frie Danmark eller paa anden Maade gjorde en særlig Indsats for 


Fædrelandet. 
6. Medaillen maa ikke gives til nogen, der ikke kan anses for uberygtet. 
7. Til Medaillen hører et Diplom, der udfærdiges af Ordenskapitlet. 


8. Medaillen forbliver den dekoreredes personlige Ejendom og skal ikke tilbage- 
leveres ved Dødsfald. 


Hvorefter alle vedkommende sig have at rette. 
Givet paa Amalienborg, den 9. Marts 1946. 
Under Vor Kongelige Haand og Segl. 


Christian R. 
(L. S.) 


Gustav Rasmussen. 

